सिखों के खिलाफ आपत्तिजनक पोस्ट के आरोप में दिल्ली पुलिस ने अपने कांस्टेबल के खिलाफ दर्ज किया केस  
दिल्ली पुलिस के कांस्टेबल के खिलाफ मामला दर्ज
सिखों के खिलाफ आपत्तिजनक पोस्ट करने के आरोप में केस हुआ दर्ज
आईपीसी की धारा 153 के तहत मामला दर्ज
दिल्ली पुलिस ने सिख सुमदाय के खिलाफ सोशल मीडिया में कथित तौर पर आपत्तिजनक विषयवस्तु पोस्ट कर हिंसा भड़काने की कोशिश करने के मामले में अपने एक कांस्टेबल के खिलाफ मामला दर्ज किया गया है. एक वरिष्ठ अधिकारी ने गुरुवार को बताया कि आईपीसी की धारा 153 के तहत 21 जून को एक मामला दर्ज किया गया था और बाद में उसे दिल्ली पुलिस के विशेष प्रकोष्ठ को सौंप दिया गया था. 
उत्तर जिले में तैनात सचिन भाटी ने सिख समुदाय के खिलाफ फेसबुक पर कथित तौर पर आपत्तिजनक विषयवस्तु पोस्ट किया था. भाटी ने 16 जून को मुखर्जी नगर में टेंपो चालक द्वारा दिल्ली पुलिस के एक अधिकारी पर तलवार से हमला किये जाने की घटना पर यह पोस्ट किया था. अधिकारी ने बताया कि पोस्ट को बाद में हटा दिया गया था.

Delhi Police Special Cell registers a case against a Delhi police constable Sachin Bhati, over charges of instigating violence, after he wrote a post with objectionable content relating to Sikh community, on social media.

पुलिस ने इस संबंध में कहा था, "दिल्ली पुलिस की स्पेशल सेल ने कांस्टेबल सचिन भाटी के खिलाफ मामला दर्ज किया है. कांस्टेबल सचिन भाटी पर सोशल मीडिया पर सिख समुदाय के खिलाफ कथित तौर पर आपत्तिजनक पोस्ट लिखने का आरोप है.